stanford-oval/wikipedia huggingface dataset:
עינת קופר
מתרגומיה

"N.P."- בננה יושימוטו, (כתר ספרים, 2000).
"ספינות טרופות" - אקירה יושימורה, (הוצאת שוקן 2002).
"מרדף הכבשה"- הרוקי מורקמי, (כתר ספרים, 2004).
"ספוטניק אהובתי"- הרוקי מורקמי, (כתר ספרים, 2005).
"קפקא על החוף"- הרוקי מורקמי, (כתר ספרים, 2007).
"מקדש הזהב" - יוקיו מישימה, (ספרית פועלים, 2007).
"אהבה זועקת בלב העולם"- קיואיצ'י קאטאימה, (כנרת, 2007).
"על תנאי" - אקירה יושימורה, (שוקן, 2007).
"ערבה עיוורת, עלמה נמה" - הארוקי מורקמי, (כנרת, 2009).
"יש המעדיפים סרפדים" - ג'ונאיצ'ירו טניזקי, (מודן, 2009).
"על מה אני מדבר כשאני מדבר על ריצה" - הרוקי מורקמי, (כתר, 2010).
"1Q84" - הרוקי מורקמי, (כתר, 2011).
"נאמנותו של החשוד X" - קייגו היגשינו (כנרת, זמורה-ביתן, 2011).
"האגם" - בננה יושימוטו (כתר, 2013)
"המתקפה על המאפייה" - הרוקי מורקמי, (זמורה-ביתן, 2013)
"הספרייה המוזרה" - הרוקי מורקמי (כנרת, 2015)
"צקורו טזאקי חסר הצבע ושנות העלייה לרגל שלו" - הרוקי מורקמי (כתר, 2015)
״חתולה אורחת״ - טקשי היראידה (מודן, 2017)
״בשולי הנוחות״ - סייקה מורטה (מודן, 2019)
״וידוייה של מסכה״ - יוקיו מישימה (אפרסמון, 2020)
״פסול מהיות אדם״ - אוסמו דזאי (אפרסמון, 2021)
ייעוץ במונחים יפניים ותרגום ליפנית:
"רחוב אלף הפריחות" - גייל צוקייאמה, כנרת זמורה-ביתן דביר, 2009
תרגום ליפנית "צפרדע היא צפרדע".
"הגבירה אאוי - מחזה נו קלאסי ועיבוד המודרני למחזה - יוקיו מישימה (סמינר הקיבוצים, 2001)
עינת פרנבך בן אהרון

| --- | --- |

 לידה:  13 בפברואר 1975 חיפה, ישראל 
 פטירה:  23 בנובמבר 2019 (בגיל 44) 
 מדינה:  ישראל 
 מקום לימודים:  אוניברסיטת בר-אילן  חשיפה 
 פרופיל ב-IMDb
 
עינת פרנבך בן אהרון (13 בפברואר 1975 – 23 בנובמבר 2019) הייתה במאית, תסריטאית ומלהקת ישראלית.
ביוגרפיה

נולדה בחיפה ליעקב ואירית פרנבך. אמה הייתה מורה ואחר-כך עסקה בנדל"ן. אביה מהנדס תעשייה וניהול בוגר הטכניון, שעבד בעשרים השנים האחרונות לחייו בתעשייה האווירית. עינת גדלה במקומות רבים, בעקבות מעברי דירות של הוריה, אבל בעיקר בחיפה ומגיל אחת עשרה ועד לצבא התגוררה ביבנה. היא הבכורה במשפחה, לה אחות מעצבת במקצועה ואח צעיר ממנה ב-12 שנה, מוזיקאי שחי בטורונטו. בצבא שירתה כמפעילת מחשב. בתום שירותה הצבאי עשתה תואר ראשון של אוניברסיטת בר-אילן במדעי המחשב, אותו סיימה בהצטיינות (1999).
עם תום לימודיה למדה תסריטאות ואחר-כך תחקירנות בבית הספר "חשיפה" של האוניברסיטה הפתוחה. למדה במשך שנתיים וחצי במסלול הישיר לדוקטורט במדעי המוח באוניברסיטת בר-אילן. במהלך השנים עבדה בהבטחת איכות בחברות הייטק. היא שימשה ככתבת קולנוע בפורטל "Seret" וכמנהלת פורום קולנוע של ynet‏ (2006-2005). הייתה חברת הנהלת איגוד התסריטאים (2008-2006).
בשנת 2008 ייסדה את פורום יוצרים צעירים, קבוצת תמיכה לתסריטאים ולבמאים בתחילת דרכם, בין השאר הייתה שותפה להקמת המסלול העצמאי בקרן הקולנוע הישראלי, לתמיכה בסרטים עצמאיים.
החל משנת 2010 היא עוסקת בליהוק. הייתה מלהקת של "טליה. דייט. קום",
דוקודרמה של הבמאית טליה פינקל, ערוץ 8, ליהקה את "שרקייה", סרט קולנוע בבימויו של עמי ליבנה וכן את סרטה "הצגה יומית".
בשנים 2007–2011 עבדה פרנבך בן אהרון על סרט הקולנוע "הצגה יומית" (76 דקות) אותו כתבה, הפיקה וביימה. הסרט הוקרן לראשונה בפסטיבל הסרטים הבינלאומי חיפה 2011, הפרימיירה של הסרט הייתה ב-13 בפברואר 2013. הוא מוקרן בחודשים פברואר-מרץ 2013 בסינמטק תל אביב.
משנת 2012 למדה לתואר שני בחוג לקולנוע וטלוויזיה באוניברסיטת תל אביב.
היא עסקה ברפואה משלימה: פרחי באך, הילינג, דמיון מודרך וריפוי בשחזור גלגולים.
חיים אישיים

נישאה בספטמבר 2011 לערן בן אהרון, מלחין ומוזיקאי לסרטים ולהצגות. לזוג נולדה בת.
נפטרה ב-23 בנובמבר 2019.
פורפור (הרלדיקה)

בהרלדיקה, פורפור (מצרפתית: Purpure, סגול) הוא טינקטורת סגול. היא שייכת לקבוצת הטינקטורות הכהות, ה"צבעים", והיא מצוירת על פי רוב כצבע סגול. בגילוף ובחריטה האזורים הצבועים בפורפור מיוצגים בפסים אלכסוניים מן הפינה הימנית העליונה לפינה שמאלית התחתונה בזווית של 45° או לחלופין מסומנים בסימון .purp.
הפורפור היה קיים מהזמנים הקדומים. לדוגמה, האריה הסגול בסמלה של ליון אז הוא נצבע בגוון אפרפר. הצבע פורפור לא היה נפוץ כשאר הטינקטורות דבר אשר הביא רבים לפקפק בעובדת היותו חלק מחמש הטינקטורות הראשיות.
ייצוגים נוספים

הפורפור מייצג גם:
באבני החן - את האחלמה
בגופים השמימיים - את כוכב חמה
פוטמוי

| --- | --- |

נילוס, הפוטמוס של הנילוס, בשטיח קופטי
 תפקיד:  אלי הנהרות
 תרבות:  יוון העתיקה
 מקום מגורים:  הנהרות
 אב:  אוקיינוס (לרובם)
 אם:  טתיס (לרובם)
 אחים:  האוקיינידים
הפוטמוי (ביוונית עתיקה: Ποταμοί, 'נהרות') הם אלי הנהרות והנחלים במיתולוגיה היוונית.
במיתולוגיה

אלי הנהר היו 3000 בניהם של אוקיינוס ואשתו טתיס ואחי האוקיינידים. הם היו גם האבות של הנאיאדות. אלי הנהר תוארו באחת משלוש צורות: שור בעל ראש אדם, אדם בעל ראש שור עם גוף של דג דמוי נחש מהמותניים ומטה, או כאדם שוכב עם זרוע מונחת על כד אמפורה שופך מים.
אלי הנהר המפורסמים כוללים את:
אכלואוס - אל נהר אכלואוס, הנהר הגדול ביותר ביוון, שנתן את בתו לאלקמאאון (אנ'), והובס על ידי הרקולס בתחרות היאבקות על הזכות להינשא לדיאנירה (אנ').
אלפאוס (אנ') - התאהב בנימפה ארתוסה, ורדף אחריה לסירקוזה, שם הפכה למעיין על ידי ארטמיס.
אינכוס (אנ') - אב לנאיאדות רבות. בתו אייגינה נישאה לאי אגינה על ידי זאוס. בת אחרת, סינופה (אנ'), רימתה שלושה אלים מאוהבים כדי להישאר בתולה.
אסופוס (אנ') - המלך הראשון של ארגוס ואב שושלת ארגוס באמצעות בנו ארגוס.
ניילוס - אל הנהר המצרי ואב למספר רב של בנות שהתערבבו עם צאצאיו של אינכוס ויצרו שושלת של מלכים במצרים, לוב, ערב ואתיופיה.
סקמנדר (אנ') - נלחם לצד הטרויאנים במהלך מלחמת טרויה, ונעלב כשאכילס זיהם את מימיו במספר רב של גופות טרויאניות. בתגובה, הוא עלה על גדותיו, וכמעט הטביע את אכילס.
המשורר היווני הסיודוס הזכיר מספר אלי נהרות בשמם, יחד עם סיפור מוצאם, בתאוגוניה:
וטתיס חשפה לאוקיינוס נהרות מערבלים, נילוס ואלפאוס, ואת ארידנוס, סטרימון המתפתל ומסתחרר עמוק, ואת הנחל היפה של איסטר, ופאזיס, ורזוס, ומערבולות הכסף של אכלואוס, נסוס ורודיוס, הליאקמון, והפטפורוס, גרניקוס ואיספוס, וסימואיס הקדוש, ופניוס, והרמוס, וקאיקוס נחל יפה, וסנגריוס הגדול, לאדון, פרתניוס, יונוס, ארדסקוס וסקמנדר האלוהי.
רשימת הפוטמוי

| שם | אל נהר | מקורות> אובידיוס | מקורות> אפולודורוס | מקורות> היגינוס | מקורות> הסיודוס | מקורות> פאוסניאס | מקורות> פלוטרכוס | מקורות> אחר | מיקום | בן של אוקיינוס וטתיס |
| --- | --- | --- | --- | --- | --- | --- | --- | --- | --- | --- |
| איאס | ✓ | ✓ | ✓ |  |  |  |  |  | אפירוס | כנראה |
| אייגאוס | ✓ |  | ✓ |  |  |  |  | אפולוניוס | קורפו | כנראה |
| איספוס(אנ') | ✓ |  |  |  | ✓ |  |  |  | טרויה | ✓ |
| איסר | ✓ |  |  |  |  |  |  | סטראבון | אטרוריה | כנראה |
| אכלואוס | ✓ | ✓ | ✓ | ✓ | ✓ | ✓ | ✓ | אוריפידס אפולוניוס אפלטון אריסטו דיודורוס סיקולוס הומרוס ורגיליוס ליקופרון סופוקלס סטאטיוס פילוסטרטוס הזקן פילוסטרטוס הצעיר פרופרטיוס קאלימאכוס | אטוליה | ✓ |
| אכרון | ✓ | ✓ | ✓ |  |  |  |  |  | השאול ותספרוטיה | כנראה |
| אלמו(אנ') | ✓ | ✓ |  |  |  |  |  |  | לאטיום | כנראה |
| אלפאוס(אנ') | ✓ | ✓ |  | ✓ | ✓ | ✓ | ✓ |  | ארקאדיה | ✓ |
| אמניסוס | ✓ |  | ✓ |  |  |  |  | אפולוניוס קאלימאכוס | כרתים | כנראה |
| אמפריסוס(אנ') | ✓ | ✓ |  |  |  |  |  |  | תסליה | כנראה |
| אנאורוס | ✓ |  |  |  | ✓ |  |  |  | תסליה | כנראה |
| אניגרוס | ✓ |  |  |  |  | ✓ |  | סטראבון | פלופונסוס | כנראה |
| אנפוס(אנ') | ✓ | ✓ |  |  |  |  |  | נונוס | סיציליה | כנראה |
| אסופוס(אנ') | ✓ | ✓ | ✓ |  |  | ✓ |  | אייסכילוס איליאנוס אנטונינוס אפולוניוס הרודוטוס נונוס סטאטיוס פינדארוס קאלימאכוס | בויוטיה, סיקיון | דעות שונות |
| אסקניוס |  |  |  | ✓ |  |  |  | אנטונינוס | מערב ביתיניה | כנראה |
| אקיס | נהפך לנהר | ✓ |  |  |  |  |  | סרוויוס | סיציליה | בנם של פאן והנימפה סימתיס |
| אקרגס(אנ') | ✓ |  |  |  |  |  |  | סטפנוס | סיציליה | בנם של זאוס ואסטרופה האוקיינידית |
| ארדסקוס | ✓ |  |  |  |  | ✓ |  |  | תרקיה | ✓ |
| ארנוס |  |  |  |  |  |  |  | סטראבון | אטרוריה | כנראה |
הערות שוליים

↑  הסיודוס, תאוגוניה, 337–345, 366–370
↑  אפולודורוס, ביבליותקה, 3.7.5
↑  אפולודורוס, ביבליותקה, 1.8.1, 2.7.5
↑  אלפאוס בפרויקט פרסאוס
↑  הומרוס, איליאדה, 20.74, 21.211 ואילך
↑  אייגאוס, באתר תאואי (באנגלית)
↑  איסר, באתר תאואי (באנגלית)
↑  אמניסוס, באתר תאואי (באנגלית)
↑  אנאורוס, באתר תאואי (באנגלית)
↑  אניגרוס, באתר תאואי (באנגלית)
↑  אסקניוס, באתר תאואי (באנגלית)
↑  סימתיס, באתר תאואי (באנגלית)
↑  ארדסקוס, באתר תאואי (באנגלית)
↑  ארנוס, באתר תאואי (באנגלית)
פולקסווגן טי-רוק

| --- | --- |

 מאפיינים כלליים
 יצרן:  פולקסווגן
 שנות ייצור:  2017 - הווה
 הרכבה:  פורטוגל פורטוגל הרפובליקה העממית של סין הרפובליקה העממית של סין גרמניה גרמניה
 חברת אם:  קבוצת פולקסווגן
 סיווג:  רכב שטח/פנאי
 מרכב:  קרוסאובר בעלת חמש דלתות
 פלטפורמה:  פולקסווגן MQB A1
 אורך:  4,234 מ"מ 4,268 מ"מ (קבריולה)
 רוחב:  1,819 מ"מ
 גובה:  1,573 מ"מ 1,522 מ"מ (קבריולה)
 משקל:  1,270–1,555 ק"ג
 בסיס גלגלים:  2,590 מ"מ 2,630 מ"מ (קבריולה)
 מפרט טכני
 מנוע:  מנוע בנזין I4 צילינדרים בנפח 1.0 ליטר טורבו המספק 115 כ"ס בין 5,000 ל-5,500 סל"ד ומומנט מרבי של 20.40 קג"מ בין 2,000 ל-3,500 סל"ד  מנוע בנזין I4 צילינדרים בנפח 1.5 ליטר טורבו המספק 150 כ"ס בין 5,000 ל-6,000 סל"ד ומומנט מרבי של 25.51 קג"מ בין 1,500 ל-3,500 סל"ד  מנוע בנזין I4 צילינדרים בנפח 2.0 ליטר טורבו המספק 190 כ"ס בין 4,200 ל-6,000 סל"ד ומומנט מרבי של 32.65 קג"מ בין 1,500 ל-4,100 סל"ד  מנוע דיזל I4 צילינדרים בנפח 1.6 ליטר טורבו המספק 115 כ"ס בין 3,250 ל-4,000 סל"ד ומומנט מרבי של 25.51 קג"מ בין 1,500 ל-3,000 סל"ד  מנוע דיזל I4 צילינדרים בנפח 2.0 ליטר טורבו המספק 150 כ"ס ב-3,500 סל"ד ומומנט מרבי של 36.73 קג"מ בין 1,750 ל-3,000 סל"ד
 הילוכים:  תיבת הילוכים כפולת מצמדים בעלת שבעה הילוכים תיבת הילוכים ידנית בעלת שישה הילוכים
 מהירות מרבית:  בין 187 ל-218 קמ"ש
 תאוצה:  בין 7.2 ל-10.9 שניות
 קשר:  פולקסווגן טי קרוס
פולקסווגן טי-רוק (באנגלית: Volkswagen T-Roc) היא מכונית משפחתית במרכב קרוסאובר, בעלת חמישה מקומות ישיבה, שמיוצרת על ידי פולקסווגן משנת 2017. היא הוצגה בתערוכת הרכב של פרנקפורט ב-23 באוגוסט 2017. כשלוש שנים לפני יציאת גרסת הייצור פולקסווגן הציגה בתערוכת הרכב הבינלאומית של ז'נבה דגם קונספט מקדים.
מפרט טכני

הטי-רוק משווקת עם חמישה יחידות הנעה (3 בנזין, 2 דיזל).
מנוע בנזין 4 צילינדרים בטור בנפח 1.0 ליטר טורבו המספק 115 כ"ס בין 5,000 ל-5,500 סל"ד ומומנט מרבי של 20.40 קג"מ בין 2,000 ל-3,500 סל"ד. תיבת הילוכים ידנית בעלת שישה הילוכים. נתון התאוצה מ-0 ל-100 קמ"ש עומד על 10.1 שניות ומהירות מרבית של 187 קמ"ש. צריכת הדלק המשולבת עומדת על 5.1–5.2 ליטר לכל 100 ק"מ. פליטת הפחמן דו-חמצני עומד על 123–128 גרם לק"מ.
מנוע בנזין 4 צילינדרים בטור בנפח 1.5 ליטר טורבו המספק 150 כ"ס בין 5,000 ל-6,000 סל"ד ומומנט מרבי של 25.51 קג"מ בין 1,500 ל-3,500 סל"ד. תיבת הילוכים ידנית בעלת שישה הילוכים. נתון התאוצה מ-0 ל-100 קמ"ש עומד על 8.4 שניות ומהירות מרבית של 205 קמ"ש. צריכת הדלק המשולבת עומדת על 5.2–6.4 ליטר לכל 100 ק"מ. פליטת הפחמן דו-חמצני עומד על 125–128 גרם לק"מ.
מנוע בנזין  4 צילינדרים בטור בנפח 2.0 ליטר טורבו המספק 190 כ"ס בין 4,200 ל-6,000 סל"ד ומומנט מרבי של 32.65 קג"מ בין 1,500 ל-4,100 סל"ד. תיבת הילוכים כפולת מצמדים בעלת שבעה הילוכים והנעה כפולה. נתון התאוצה מ-0 ל-100 קמ"ש עומד על 7.2 שניות ומהירות מרבית של 218 קמ"ש. צריכת הדלק המשולבת עומדת על 6.2–6.8 ליטר לכל 100 ק"מ. פליטת הפחמן דו-חמצני עומד על 143–155 גרם לק"מ.
מנוע דיזל  4 צילינדרים בטור בנפח 1.6 ליטר טורבו המספק 115 כ"ס בין 3,250 ל-4,000 סל"ד ומומנט מרבי של 25.51 קג"מ בין 1,500 ל-3,000 סל"ד. תיבת הילוכים ידנית בעלת שישה הילוכים. נתון התאוצה מ-0 ל-100 קמ"ש עומד על 10.9 שניות ומהירות מרבית של 187 קמ"ש. צריכת הדלק המשולבת עומדת על 4.3–4.4 ליטר לכל 100 ק"מ. פליטת הפחמן דו-חמצני עומד על 113–115 גרם לק"מ.
מנוע דיזל  4 צילינדרים בטור בנפח 2.0 ליטר טורבו המספק 150 כ"ס ב-3,500 סל"ד ומומנט מרבי של 36.73 קג"מ בין 1,750 ל-3,000 סל"ד. תיבת הילוכים כפולת מצמדים בעלת שבעה הילוכים והנעה כפולה. נתון התאוצה מ-0 ל-100 קמ"ש עומד על 8.5 שניות ומהירות מרבית של 205 קמ"ש. צריכת הדלק המשולבת עומדת על 4.2–4.7 ליטר לכל 100 ק"מ. פליטת הפחמן דו-חמצני עומד על 111–123 גרם לק"מ.
גרסאות > פולקסווגן טי-רוק R

היא גרסת הספורט לטי-רוק הכוללת עיצוב ספורטיבי ואגרסיבי יותר ומנוע בנזין  4 צילינדרים בטור בנפח 2.0 ליטר טורבו המספק 300 כ"ס בין 5,300 ל-6,500 סל"ד ומומנט מרבי של 40.8 קג"מ בין 2,000 ל-5,200 סל"ד. תיבת הילוכים כפולת מצמדים בעלת שבעה הילוכים והנעה כפולה. נתון התאוצה מ-0 ל-100 קמ"ש עומד על 4.8–4.9 שניות ומהירות מרבית של 250 קמ"ש. צריכת הדלק המשולבת עומדת על 7.5–7.8 ליטר לכל 100 ק"מ. פליטת הפחמן דו-חמצני עומד על 171–179 גרם לק"מ.
הטי רוק R הוצגה בתערוכת הרכב הבינלאומית של ז'נבה במרץ 2019.
גרסאות > פולקסווגן טי-רוק קבריולה

היא גרסת גג נפתח לגרסת הייצור הכוללת את מנועי הבנזין 1.0 עם 115 כ"ס ותיבת הילוכים ידנית עם 6 הילוכים או בנזין 1.5 עם 150 כ"ס ותיבת הילוכים כפולת מצמדים עם 7 הילוכים. הטי-רוק קבריולה הוצגה בתערוכת הרכב של פרנקפורט ב-14 באוגוסט 2019.
מתיחת פנים שנת 2021

ב-17 בנובמבר 2021 חשפה פולקסווגן מתיחת פנים לטי-רוק. מתיחת הפנים כוללת עיצוב חיצוני ופנימי חדש לגמרי ומעודכן, יחידות תאורה חדשות, עיצובים חדשים לחישוקי הגלגלים ושדרוג האבזור בפנים המכונית. בתחום ההנעה אין כל שינוי.
גלריה

דגם הקונספט
הטי-רוק R
הטי-רוק קבריולה
הערות שוליים

↑  2018 פולקסווגן T-ROC נחשף, באתר קארטיוב, ‏23 באוגוסט 2017
↑  פולקסווגן T-Roc: רמז לקרוסאובר קומפקטי עתידי, באתר קארטיוב, ‏28 בפברואר 2014
↑  Volkswagen T-ROC Concept: Ready T' Rock Off-Road, באתר caranddriver.com, ‏27 בפברואר 2014
↑  Volkswagen T-Roc R: First official image released of 296bhp SUV, באתר autocar, ‏14 בפברואר 2019
↑  פולקסווגן מציגה: T-ROC קבריולט, באתר קארטיוב, ‏14 באוגוסט 2019
↑  cartube, מתיחת פנים: 2022 פולקסווגן T-ROC החדש נחשף - cartube, באתר www.cartube.co.il
סילבי (היקום הקולנועי של מארוול)

| --- | --- |
 הופעה ראשונה:  "מטרה נעלה", לוקי
 גילום הדמות:  סופיה די מרטינו
 מידע
 שם אמיתי:  לוקי
 כינויים:  סילבי בת לאופי המשתנה
 מקום לידה:  יוטונהיים
 גזע:  ענקית כפור
 כלי נשק:  מצ'טה כישוף טאבלט הזמן של ההוא שנשאר
 דמויות קשורות
 חברים:  לוקי
 
לוקי (באנגלית: Loki), הידועה גם בכינויה סילבי בת לאופי (Sylvie Laufeydottir), היא דמות בדיונית המגולמת על ידי סופיה די מרטינו בזיכיון הסרטים של היקום הקולנועי של מארוול (MCU). הדמות מבוססת באופן חלקי על הדמויות ליידי לוקי ומכשפת (סילבי לאשטון) בפרסומה של חברת מארוול קומיקס.
סילבי היא גרסה חלופית של לוקי אשר מקווה להשמיד את הרשות למשתנים בזמן ואת ההוא שנשאר כנקמה על שגנבו ממנה את חייה. סילבי נאלצת לכרות ברית עם משתנה של לוקי משנת 2012.
נכון לשנת 2023, הדמות מופיעה בתפקיד ראשי בסדרה "לוקי".
ביוגרפיה בדיונית > ראשית חייה

לוקי נולדה ענקית כפור וננטשה כתינוקת על ידי אביה לאופי. היא אומצה וגדלה באסגארד. בילדותה, לוקי נעצרה כששיחקה בצעצועים שלה על ידי רבונה רנסלייר (שנודעה באותו זמן כציידת איי-23), מטעם הרשות למשתנים בזמן (רמ"ז) בגין "פשעים נגד ציר הזמן המקודש".
לוקי ברחה ברחבי הזמן באמצעות טאבלט הזמן של רנסלייר. היא לומדת להסתיר את עצמה מהרמ"ז במהלך המאות הבאות, ומאמצת את הכינוי "סילבי" תוך שהיא מבקשת "לשחרר" את ציר הזמן המקודש מהרמ"ז – מפתחת שיטה של איחוז כדי להשיג את מטרותיה.
ביוגרפיה בדיונית > הפצצת ציר הזמן המקודש

סילבי הורגת מספר צוותים של אנשי-דקות מהרמ"ז וגונבת את מטעני האיפוס שלהם.
לוקי, גרסה חלופית של סילבי, מאתר אותה במהלך הוריקן באלבמה בשנת 2050. הוא מציע לסילבי לעבוד ביחד כדי להפיל את שומרי הזמן ולחשוף את עצמה בפניו, אך היא דוחה את הצעתו. סילבי משגרת את מטעני האיפוס למקומות שונים בזמן, "מפציצה" את ציר הזמן המקודש וגורמת לו ליפול לכאוס. היא עושה זאת כדי להסיח את דעתה של הרמ"ז והיא תוכל להתנקש בשומרי הזמן. סילבי שולחת את עצמה לרמ"ז דרך דלת זמן, ולוקי עוקב אחריה.
ביוגרפיה בדיונית > למנטיס 1

במטה הרמ"ז, סילבי ולוקי מתעמתים עם רנסלייר. כשסילבי מאיימת להרוג את לוקי, הוא משתמש בטאבלט זמן על מנת לשלוח את שניהם לירח למנטיס 1 בשנת 2077 אשר עומד להיהרס על ידי מטר מטאורים. לוקי שובר בטעות את טאבלט הזמן, והשניים משלבים כוחות כדי להימלט מהירח.
סילבי ולוקי מתחפשים לשומר ולאסירה שלו כדי לעלות ל"תיבה", ספינת חלל שנועדה לפנות את תושבי למנטיס 1 האמידים, במטרה לשאוב את כוחה ולהטעין את טאבלט הזמן. שם, סילבי ולוקי מתיידדים כשהם שותים משקאות ודנים בהבדלים בעברם. לאחר שהשניים התגלו ונזרקו מספינת החלל, הם מתכננים לחטוף אותה – לפי "ציר הזמן המקודש" הספינה תושמד לפני שתעזוב את הירח – אך נכשלים. סילבי אומרת ללוקי שכולם ברמ"ז הם משתנים שצדים משתנים אחרים, ולוקי מגלה לה שרוב המשתנים שעובדים עבור הרמ"ז, כולל מוביוס מ. מוביוס וציידת בי-15, לא מודעים לכך שהם עצמם משתנים.
ביוגרפיה בדיונית > העימות עם שומרי הזמן

סילבי ולוקי משלימים עם מותם הקרב ובא. הזוג מפתח קשר רומנטי שיוצר אירוע נקסוס בציר הזמן המקודש. כתוצאה מכך, הם נעצרים על ידי הרמ"ז. ציידת בי-15 לוקחת בסתר את סילבי ל"רוקס-קארט" בשנת 2050 כדי ללמוד את האמת על עצמה ועל חייה לפני הרמ"ז.
לוקי וסילבי נלקחים אל שומרי הזמן, מלווים ברנסלייר ובקבוצה של אנשי-דקות. ציידת בי-15 מתערבת ומשחררת את השניים מהקולרים שלהם. מתפתח קרב שבמהלכו אנשי-הדקות נהרגים בזמן שסילבי גורמת לרנסלייר לאבד את ההכרה. סילבי עורפת את ראשו של אחד משומרי הזמן, ומתברר שהם אנדרואידים. רנסלייר שבה להכרה וקוצצת את לוקי.
ביוגרפיה בדיונית > הריק

סילבי תובעת את האמת מרנסלייר – אשר לא יודעת כיצד הרמ"ז הוקמה בדיוק כמוה. רנסלייר אומרת לה שלוקי לא נהרג כשנקצץ אלא נשלח לריק באחרית הזמן. סילבי מסיקה שמי שנמצא מעבר לריק הוא היוצר האמיתי של הרמ"ז. סילבי מקצצת את עצמה ומתאחדת מחדש עם מוביוס. הוא לוקח אותה אל לוקי ואל משתנים אחרים של לוקי על מנת לתכנן תוכנית בריחה מאליות', יצור דמוי ענן אשר שומר על הריק. סילבי ולוקי משלבים כוחות כדי להקסים את אליות' בזמן שלוקי הקלאסי יוצר אשליה גדולה של אסגארד כדי להסיח את דעתו של אליות' ומקריב את עצמו בתהליך. סילבי ולוקי מצליחים להתגבר על אליות' ולחצות את הריק. הם רואים מצודה הנמצאת במרחק, והולכים לעברה.
ביוגרפיה בדיונית > העימות עם ההוא שנשאר

כשסילבי ולוקי נכנסים למצודה שבאחרית הזמן, הם נתקלים בגברת דקות – אשר נוצרה ישירות על ידי יוצר הרמ"ז. היא מציעה להם הזדמנות לברוח על ידי עסקה שתאפשר להם לחזור לצירי הזמן שלהם עם כל מה שהם חפצים. הם דוחים את הצעתה, מבינים שהגורל הביא אותם לאחרית הזמן. סילבי ולוקי פוגשים את "ההוא שנשאר", היוצר האמיתי של הרמ"ז. ההוא שנשאר מספר ללוקי ולסילבי שהוא יצר את הרשות למשתנים בזמן לאחר שסיים את המלחמה הרב-יקומית שנגרמה על ידי משתנים שלו. כשציר זמן מתחיל להסתעף, ההוא שנשאר מציע להם אפשרות בחירה: להרוג אותו ולסיים את ציר הזמן היחיד, ולגרום למלחמה רב-יקומית נוספת, או להפוך למחליפיו בהשגחה על הרמ"ז.
סילבי מחליטה להרוג את ההוא שנשאר, בזמן שלוקי מפציר בה לעצור. השניים מתנשקים, וסילבי שולחת את לוקי למטה הראשי של הרמ"ז. סילבי הורגת את ההוא שנשאר, כנקמה על כל הסבל שהרמ"ז גרמו לה ואשר מאמינה שההוא שנשאר אחראי לו. ההוא שנשאר אומר לה ש"יראה אותה בקרוב". סילבי מבינה שההוא שנשאר לא שיקר לגבי מקורות הרמ"ז, וצופה בצירי זמן רבים מסתעפים שיוצרים את הרב-יקום.
ביוגרפיה בדיונית > הנסיגה לברוקסטון

לראשונה בחייה, סילבי חופשייה ממרדף הרמ"ז. היא מגיעה לציר זמן בברוקסטון, אוקלהומה בשנת 1982, ומבקרת במסעדת מקדונלד'ס.
לאחר שלוקי נתקל לזמן קצר בגרסה עתידית של סילבי תוך כדי החלקה בזמן, הוא ומוביוס מנסים למצוא אותה. הם פונים לצייד עריק שחי כעת כשחקן קולנוע מפורסם בשם בראד וולף, בלונדון בשנת 1977. לוקי, וולף ומוביוס נוסעים לברוקסטון שם סילבי עובדת כקופאית במקדונלד'ס. לוקי אומר לסילבי שהרמ"ז בסכנה ושהוא פגש אותה בעתיד של הרמ"ז. לוקי מבקש את עזרתה כדי להבין מה קרה, אבל סילבי מרוצה מחייה החדשים ולא רוצה שום קשר לרמ"ז. וולף מכריז שכולם בסכנת חיים, סילבי מכשפת אותו, וחושפת את התוכנית האמיתית של הגנרלית דוקס להפציץ ולהרוס בו זמנית את כל צירי הזמן המסועפים שסילבי יצרה.
סילבי, לוקי ומוביוס מגיעים למיקומה של דוקס ופותחים במתקפה כדי לעצור את פעולתה המתמשכת, אבל רוב צירי הזמן הושמדו עד אז. סילבי מצהירה שהרמ"ז רקובה בכך שלא הצליחה להגן על צירי הזמן המסועפים, ועוזבת לברוקסטון כשטאבלט הזמן של ההוא שנשאר נמצא ברשותה.
ביוגרפיה בדיונית > איתור ויקטור טיימלי

סילבי מגיעה לתערוכה העולמית של שיקגו בשנת 1893, במטרה להרוג את ויקטור טיימלי, משתנה של ההוא שנשאר, ולמנוע את עלייתו לשלטון. לוקי מונע מסילבי להרוג את טיימלי, והוא בורח. סילבי, רנסליייר, לוקי ומוביוס מוצאים את טיימלי במעבדה שלו בוויסקונסין, כשסילבי משיגה שליטה. היא מתרככת ומאפשרת ללוקי לקחת את טיימלי בחזרה לרמ"ז, ואז שולחת את רנסליייר וגברת דקות למצודה באחרית הזמן.
ביוגרפיה בדיונית > תיקון מארג הזמן

סילבי חוזרת לרמ"ז, שם לוקי ובעלי בריתו מנסים לתקן את מארג הזמן שהגיע למצב קריטי. רנסליייר, גברת דקות ובראד וולף מעכבים אותם. לאחר שאורובורוס מנתק את גברת חצות, סילבי מצליחה לכשף את בראד שיקצוץ את רנסלייר ולשחרר את טיימלי. אולם, קרינת מארג הזמן מפוררת את טיימלי לפני שהוא מצליח למקם את מכפיל התפוקה במארג. סילבי צופה במארג הזמן מתפוצץ.
סילבי חוזרת לציר הזמן בו היא עובדת במקדונלד'ס, כשזכרונותיה נשמרו. לוקי מוצא אותה ומבקש ממנה לעזור לו להשיב את חבריו מצירי הזמן אליהם נשלחו. היא לא מעוניינת לעזור וגורמת ללוקי להודות שמה שמניע אותו הוא הפחד לאבד את חבריו ולהיות לבד. סילבי מעודדת את לוקי לכתוב את הסיפור שלו כמו כולם. לאחר שלוקי עוזב, היא מגלה שציר הזמן בו היא נמצאת מתמוטט ומודיעה זאת ללוקי, דון (מוביוס), ד"ר וריטי ויליס (ציידת בי-15), פרנק מוריס (קייסי) וד"ר א.ד. דאג (או-בי).
הקבוצה מנסה לתקן שוב את מארג הזמן ללא הצלחה. טיימלי אומר שלא ניתן לתקן את מארג הזמן מפני שהרב-יקום הוא אינסופי. סילבי מבינה את הסכנה בהריגת ההוא שנשאר – לולא הרגה אותו, מארג הזמן לא היה מתפוצץ. סילבי שבה לרגע בו טיימלי סורק את הילת הזמן שלו. היא צופה בלוקי משתלט על עמדתו של ההוא שנשאר והופך לאל הסיפורים. סילבי עוזבת את הרמ"ז. היא משוחחת עם מוביוס שצופה במשתנה שלו, ועוזבת.
ליהוק

בנובמבר 2019, פורסם כי סופיה די מרטינו לוהקה לככב בסדרה "לוקי" לצד הידלסטון. לדברי די מרטינו, היה חשוב להפוך את הדמות לייחודית תוך שמירה על ההיבטים החשובים באישיות של לוקי.
פרסים ומועמדויות

| שנה | פרויקט | פרס | קטגוריה | תוצאה | הערות שוליים |
| --- | --- | --- | --- | --- | --- |
| 2022 | לוקי | פרסי Critics' Choice Super (אנ') | השחקנית הטובה ביותר בסדרת גיבורי על | מועמדות |  |
| 2022 | לוקי | פרסי הסרטים והטלוויזיה של MTV | ההופעה פורצת הדרך הטובה ביותר | זכייה |  |
| 2022 | לוקי | פרסי הסרטים והטלוויזיה של MTV | הצוות הטוב ביותר (עם טום הידלסטון ואוון וילסון) | זכייה |  |
| 2022 | לוקי | איגוד מבקרי הוליווד (אנ') | שחקנית המשנה הטובה ביותר בסדרת הזרמת מדיה, דרמה | מועמדות |  |
| 2024 | לוקי | פרסי בחירת מבקרי הטלוויזיה | שחקנית המשנה הטובה ביותר בסדרת דרמה | מועמדות |  |
ביאורים

1 2  כפי שמתואר בפרק "אירוע הנקסוס" בסדרה "לוקי".
↑  כפי שמתואר בפרק "מטרה נעלה" בסדרה "לוקי".
↑  כפי שמתואר בפרק "המשתנה" בסדרה "לוקי".
↑  כפי שמתואר בפרק "למנטיס" בסדרה "לוקי".
↑  כפי שמתואר בפרק "מסע אל המסתורין" בסדרה "לוקי".
↑  כפי שמתואר בפרק "לנצח נצחים" בסדרה "לוקי".
↑  כפי שמתואר בפרק "אורובורוס" בסדרה "לוקי".
↑  כפי שמתואר בפרק "שובר בראד" בסדרה "לוקי".
↑  כפי שמתואר בפרק "1893" בסדרה "לוקי".
↑  כפי שמתואר בפרק "ליבה של הרמ"ז" בסדרה "לוקי".
↑  כפי שמתואר בפרק "מדע/בדיוני" בסדרה "לוקי".
↑  כפי שמתואר בפרק "מטרה נעלה" בסדרה "לוקי".
הערות שוליים

↑  ‘Loki’: Sophia Di Martino on Completing Sylvie’s Mission, www.marvel.com
↑  Justin Kroll, ‘Loki’: Sophia Di Martino to Co-Star With Tom Hiddleston in Marvel Series (EXCLUSIVE), Variety, ‏2019-11-15 (באנגלית אמריקאית)
↑  Ethan Anderton, Marvel's 'Loki' Series Brings In Sophia Di Martino To Co-Star With Tom Hiddleston, /Film, ‏2019-11-18 (באנגלית אמריקאית)
↑  Nellie Andreeva,Geoff Boucher, Nellie Andreeva, Geoff Boucher, ‘Loki’: Sophia Di Martino Joins Tom Hiddleston in Marvel Limited Series For Disney+, Deadline, ‏2019-11-15 (באנגלית אמריקאית)
↑  Liz Shannon Miller, 'Loki' Star Sophia Di Martino Explains Sylvie's Name and the Making of That Episode 3 Long Take, Collider, ‏2021-06-26 (באנגלית)
↑  Clayton Davis, Critics Choice Super Awards: ‘Spider-Man,’ ‘Justice League’ Among Film Nominees; ‘Evil,’ ‘Midnight Mass’ Lead TV, Variety, ‏2022-02-22 (באנגלית אמריקאית)
↑  Erik Pedersen, Critics Choice Super Awards: ‘Spider-Man: No Way Home’, ‘Squid Game’ & ‘WandaVision’ Lead Field, Deadline, ‏2022-03-17 (באנגלית אמריקאית)
↑  Lisa Respers France, MTV Movie & TV Awards: See the full list of winners, CNN, ‏2022-06-05 (באנגלית)
↑  Michael Schneider, ‘Severance,’ ‘Ted Lasso’ Lead Streaming Nominees for 2nd Annual HCA TV Awards, Variety, ‏2022-07-07 (באנגלית אמריקאית)
↑  Armando Tinoco, HCA TV Awards: ‘Severance’ Tops Streaming Winners In Night 2, Joining ‘The White Lotus’, ‘Abbott Elementary’, ‘Better Call Saul’, Deadline, ‏2022-08-15 (באנגלית אמריקאית)
↑  Erik Pedersen, ‘The Morning Show’ & ‘Succession’ Lead Critics Choice Awards TV Nominations, Deadline, ‏2023-12-05 (באנגלית אמריקאית)
↑  Erik Pedersen, ‘Oppenheimer’ Wins Best Picture & Director At Critics Choice Awards, Leads Field With Eight; ‘Barbie’ Gets Six Including Best Comedy – Full List, Deadline, ‏2024-01-15 (באנגלית אמריקאית)
ערוצון

חרצים מתחברים ומתעבים עד ליצירת ערוצונים במורדות ההר.
ערוצון באזור חרקוב, אוקראינה.
ערוצון, צפון־מערב הנגב.
ערוצון, צפון־מערב הנגב.
ערוצונים צעירים שהחלו להתפתח מהרחבת החרצים.
ערוצון (באנגלית: gully) הוא תצורת נוף הנוצרת מזרימה של מים על גבי מדרון. זרימת המים גורמת לסחיפה של הקרקע וליצירת תעלות טבעיות גדולות. ערוצון הוא שלב מתקדם של חרץ (ריל). חרץ שכבר נוצר, חשוף למגוון רחב של כוחות בליה אשר עשויים להגדיל את קוטרו ואת היקף ספיקתו. כאשר עוצמת הגשם גדלה ונפחי הנגר העילי ממשיכים להאיץ מתגברת שחיקת התשתית וקירות החרץ. כתוצאה מכך, מוסרת כמות גדולה של חומר קרקע. ערוצון מוגזר כתעלה בעומק של יותר מ-30 ס"מ, ועל כן וגודלו מהווה מטרד לפעילות חקלאית.